1. **เกณฑ์การจัดทำข้อมูลทางการเงินระหว่างกาล**

ข้อมูลทางการเงินระหว่างกาลนี้ได้ถูกจัดทำขึ้นในรูปแบบย่อและตามมาตรฐานการบัญชีฉบับที่ 34 เรื่อง "การรายงานทางการเงินระหว่างกาล" รวมถึงการตีความและแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

ข้อมูลทางการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินสำหรับปีสิ้นสุดวันที่ 31 ธันวาคม 2567 โดยเน้นการให้ข้อมูลที่เป็นปัจจุบันเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ดังนั้น ข้อมูลทางการเงินระหว่างกาลนี้ควรต้องอ่านควบคู่กับงบการเงินสำหรับปีสิ้นสุดวันที่ 31 ธันวาคม 2567

เริ่มตั้งแต่วันที่ 1 มกราคม 2568 บริษัทและบริษัทย่อย (“กลุ่มบริษัท”) ได้ถือปฏิบัติตามมาตรฐานการบัญชี (TAS) และมาตรฐานการรายงานทางการเงิน (TFRS) หลายฉบับที่ปรับปรุงใหม่โดยสภาวิชาชีพบัญชีซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2568 โดยเป็นการปรับปรุงเพื่อให้มาตรฐานฯ มีความชัดเจนและเหมาะสมมากยิ่งขึ้นซึ่งสรุปโดยสังเขปได้ดังนี้

* TAS 1 => เกี่ยวข้องกับสถานการณ์ ข้อมูลและความมีเนื้อหาของสิทธิต่าง ๆ ที่ใช้ในการพิจารณาจัดประเภทหนี้สินระหว่างรายการหมุนเวียนและรายการไม่หมุนเวียนซึ่งรวมถึงหนี้สินไม่หมุนเวียนที่ต้องดำรงสถานะเงื่อนไขต่าง ๆ
* TAS 7, TFRS 7 => เกี่ยวข้องกับการเปิดเผยข้อมูลเพิ่มเติมเกี่ยวกับข้อตกลงทางการเงินของผู้ขาย (Supplier Finance Agreements “SFA”) ซึ่งจะช่วยเสริมการทำความเข้าใจเกี่ยวกับกระแสเงินสดและความเสี่ยงด้านสภาพคล่อง
* TFRS 16 => เกี่ยวข้องกับหนี้สินตามสัญญาเช่าที่เกิดจากการขายและเช่ากลับคืนโดยแก้ไขเพิ่มเติมข้อกำหนดเกี่ยวกับการวัดมูลค่าภายหลังสำหรับรายการการขายและเช่ากลับคืน

ทั้งนี้ TAS และ TFRS ที่มีการปรับปรุงใหม่ข้างต้นไม่มีผลกระทบที่เป็นสาระสำคัญต่องบการเงินของกลุ่มบริษัท

เพื่อความสะดวกของผู้อ่าน ข้อมูลทางการเงินระหว่างกาลฉบับภาษาอังกฤษได้ถูกจัดทำขึ้นจากข้อมูลทางการเงินระหว่างกาลฉบับภาษาไทยนี้ซึ่งได้นำเสนอเพื่อวัตถุประสงค์ของการรายงานทางการเงินเพื่อใช้ในประเทศ

งบการเงินรวมสำหรับงวดสามเดือนและเก้าเดือนสิ้นสุดวันที่ 30 กันยายน 2568 และ 2567 และสำหรับปีสิ้นสุดวันที่ 31 ธันวาคม 2567 ซึ่งเป็นส่วนหนึ่งของข้อมูลทางการเงินระหว่างกาลนี้ได้รวมบัญชีของบริษัทและบริษัทย่อยที่บริษัทมีอำนาจควบคุมหรือถือหุ้นทั้งทางตรงและทางอ้อมในบริษัทย่อยดังต่อไปนี้

|  |  |  |  |  |  | สัดส่วนการถือหุ้น |
| --- | --- | --- | --- | --- | --- | --- |
| ชื่อบริษัท |  | ลักษณะธุรกิจ |  | ทุนจดทะเบียน |  | ทางตรงของบริษัท (ร้อยละ) |
| North East Rubber Cote d’Ivoire (“NER-CI”) (ประเทศโกตดิวัวร์) |  | ผลิตและจำหน่ายยางแผ่นรมควัน ยางแท่ง และยางผสม |  | 10  ล้านฟรังก์ซีเอฟเอ |  | 100.00 |

ตั้งแต่จัดตั้งบริษัทในเดือนกันยายน 2567 จนถึงวันที่ 30 กันยายน 2568 NER-CI ยังไม่ได้เริ่มดำเนินกิจกรรมหลักทางธุรกิจและยังไม่มีรายการบัญชีใด ๆ ที่มีนัยสำคัญในงบการเงินนอกเหนือไปจากการจัดตั้งบริษัท ทั้งนี้ บริษัทไม่ได้นำเสนองบกำไรขาดทุนเบ็ดเสร็จรวม งบการเปลี่ยนแปลงส่วนของผู้ถือหุ้นรวมและงบกระแสเงินสดรวมของงวดที่เกี่ยวข้องในปี 2568 และ 2567 เป็นคอลัมน์แยกต่างหากจากงบดังกล่าวที่เป็นส่วนของเฉพาะบริษัทเนื่องจากตัวเลขของงบดังกล่าวทั้งสองประเภทเป็นตัวเลขเดียวกันและหากนำเสนอแยกคอลัมน์ด้วยตัวเลขเดียวกันทั้งหมดอาจทำให้เกิดการเข้าใจผิดและมีต้นทุนที่เกินจำเป็น

อย่างไรก็ดี ในที่ประชุมคณะกรรมการบริษัทเมื่อวันที่ 23 พฤษภาคม 2568 คณะกรรมการบริษัทได้มีมติเป็นเอกฉันท์อนุมัติให้บริษัทเลิกกิจการของบริษัทย่อยข้างต้น ซึ่งในปัจจุบันอยู่ระหว่างขั้นตอนการจดทะเบียนเลิกกิจการที่ดำเนินการโดยที่ปรึกษากฎหมายทั้งในและต่างประเทศซึ่งคาดว่าจะแล้วเสร็จภายในเดือนพฤศจิกายน 2568

ยอดคงเหลือและรายการบัญชีระหว่างบริษัทกับบริษัทย่อยที่มีนัยสำคัญได้ถูกตัดรายการในการจัดทำงบการเงินรวมแล้ว

1. **สรุปนโยบายการบัญชีที่มีสาระสำคัญ**

กลุ่มบริษัทได้ใช้นโยบายการบัญชีที่มีสาระสำคัญและวิธีการคำนวณต่าง ๆ ในการจัดทำข้อมูลทางการเงินระหว่างกาลรวมและเฉพาะกิจการสำหรับงวดสามเดือนและเก้าเดือนสิ้นสุดวันที่ 30 กันยายน 2568 และ 2567 เช่นเดียวกับที่ใช้ในการจัดทำงบการเงินรวมและเฉพาะกิจการสำหรับปีสิ้นสุดวันที่ 31 ธันวาคม 2567 ยกเว้นการนำ TAS และ TFRS ที่ปรับปรุงใหม่ตามที่กล่าวในหมายเหตุ 1 มาเริ่มถือปฏิบัติซึ่งไม่มีผลกระทบที่เป็นสาระสำคัญ

1. **รายการบัญชีกับบุคคลและบริษัทที่เกี่ยวข้องกัน**

ยอดคงเหลือกับบุคคลและบริษัทที่เกี่ยวข้องกัน ณ วันที่ 30 กันยายน 2568 และ 31 ธันวาคม 2567 มีดังนี้

|  | พันบาท | | | | | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 30 กันยายน 2568 |  | 31 ธันวาคม 2567 |  | 30 กันยายน 2568 |  | 31 ธันวาคม 2567 |
| **ลูกหนี้อื่น** |  |  |  |  |  |  |  |
| * บริษัทที่เกี่ยวข้องกัน | - |  | 253 |  | - |  | 253 |
| **สินทรัพย์สิทธิการใช้ - สุทธิ** |  |  |  |  |  |  |  |
| * บุคคลที่เกี่ยวข้องกัน | 197 |  | 506 |  | 197 |  | 506 |
| **เจ้าหนี้อื่น** |  |  |  |  |  |  |  |
| ต้นทุนทรัพย์สินเพื่อกิจกรรม CSR |  |  |  |  |  |  |  |
| * บริษัทที่เกี่ยวข้องกัน | 2,376 |  | - |  | 2,376 |  | - |
| ค่าน้ำมันรถค้างจ่าย |  |  |  |  |  |  |  |
| * บริษัทที่เกี่ยวข้องกัน | 265 |  | 590 |  | 265 |  | 590 |
| ค่าซ่อมแซมค้างจ่าย |  |  |  |  |  |  |  |
| * บริษัทที่เกี่ยวข้องกัน | - |  | 15 |  | - |  | 15 |
| ค่าใช้จ่ายค้างจ่ายอื่น |  |  |  |  |  |  |  |
| * บุคคลที่เกี่ยวข้องกัน | 196 |  | 15 |  | 196 |  | 15 |
| ดอกเบี้ยหุ้นกู้ค้างจ่าย |  |  |  |  |  |  |  |
| * บุคคลที่เกี่ยวข้องกัน | 10 |  | 43 |  | 10 |  | 43 |
| เจ้าหนี้ค่าหุ้นทุน |  |  |  |  |  |  |  |
| * บริษัทย่อย | - |  | - |  | 564 |  | 564 |
| รวมเจ้าหนี้อื่น | 2,847 |  | 663 |  | 3,411 |  | 1,227 |
| **หนี้สินตามสัญญาเช่า - สุทธิ** |  |  |  |  |  |  |  |
| * บุคคลที่เกี่ยวข้องกัน | - |  | 440 |  | - |  | 440 |
| **หุ้นกู้ - สุทธิ** |  |  |  |  |  |  |  |
| * บุคคลที่เกี่ยวข้องกัน | 3,000 |  | 3,000 |  | 3,000 |  | 3,000 |

รายได้และค่าใช้จ่ายที่เกิดระหว่างบริษัทและบุคคลหรือบริษัทที่เกี่ยวข้องกันสำหรับงวดสามเดือนและเก้าเดือนสิ้นสุดวันที่ 30 กันยายน 2568 และ 2567 (งบการเงินรวมและเฉพาะบริษัท) มีดังนี้

|  | พันบาท | | | | | | |
| --- | --- | --- | --- | --- | --- | --- | --- |
|  | งวดสามเดือน | | |  | งวดเก้าเดือน | | |
|  | 2568 |  | 2567 |  | 2568 |  | 2567 |
| **รายได้ค่าเช่า (รายได้อื่น)** |  |  |  |  |  |  |  |
| * บุคคลที่เกี่ยวข้องกัน | 68 |  | 68 |  | 203 |  | 203 |
| **รายได้ค่าขนส่ง (รายได้อื่น)** |  |  |  |  |  |  |  |
| * บริษัทที่เกี่ยวข้องกัน | - |  | - |  | 235 |  | - |
| **ขายหญ้าเนเปียร์ (รายได้อื่น)** |  |  |  |  |  |  |  |
| * บริษัทที่เกี่ยวข้องกัน | 1,241 |  | 1,110 |  | 1,783 |  | 1,110 |
| * บุคคลที่เกี่ยวข้องกัน | - |  | - |  | - |  | 467 |
| รวม | 1,241 |  | 1,110 |  | 1,783 |  | 1,577 |
| **ซื้อวัตถุดิบ** |  |  |  |  |  |  |  |
| * บุคคลที่เกี่ยวข้องกัน | 318 |  | 121 |  | 642 |  | 121 |
| **ค่าเช่า** |  |  |  |  |  |  |  |
| * บริษัทที่เกี่ยวข้องกัน | - |  | 32 |  | - |  | 32 |
| **ค่าซ่อมแซม** |  |  |  |  |  |  |  |
| * บริษัทที่เกี่ยวข้องกัน | 68 |  | 4 |  | 136 |  | 15 |
| **ค่าน้ำมันเชื้อเพลิง** |  |  |  |  |  |  |  |
| * บริษัทที่เกี่ยวข้องกัน | 5,011 |  | 3,110 |  | 13,990 |  | 10,155 |
| **ค่าใช้จ่ายเพื่อกิจกรรม CSR (ดูหมายเหตุ 9)** |  |  |  |  |  |  |  |
| * บริษัทที่เกี่ยวข้องกัน | 2,277 |  | - |  | 22,375 |  | 16,248 |
| **ค่าเสื่อมราคาสินทรัพย์สิทธิการใช้** |  |  |  |  |  |  |  |
| * บุคคลที่เกี่ยวข้องกัน | 103 |  | 103 |  | 309 |  | 309 |
| **ดอกเบี้ยจ่ายภายใต้หนี้สินตามสัญญาเช่า** |  |  |  |  |  |  |  |
| * บุคคลที่เกี่ยวข้องกัน | 8 |  | 14 |  | 28 |  | 45 |
| **ดอกเบี้ยจ่ายหุ้นกู้** |  |  |  |  |  |  |  |
| * บุคคลที่เกี่ยวข้องกัน | 43 |  | 43 |  | 127 |  | 127 |
| **ค่าตอบแทนผู้บริหารที่สำคัญ** |  |  |  |  |  |  |  |
| * ผลประโยชน์ระยะสั้น | 9,530 |  | 7,896 |  | 24,876 |  | 23,175 |
| * ผลประโยชน์หลังออกจากงาน | 592 |  | 898 |  | 1,813 |  | 2,681 |
| รวม | 10,122 |  | 8,794 |  | 26,689 |  | 25,856 |

1. **ลูกหนี้การค้าและลูกหนี้อื่น - บุคคลและบริษัทอื่น**

|  | งบการเงินรวมและงบการเงินเฉพาะบริษัท (พันบาท) | | |
| --- | --- | --- | --- |
|  | 30 กันยายน 2568 |  | 31 ธันวาคม 2567 |
| ลูกหนี้การค้า | 560,663 |  | 769,606 |
| เงินชดเชยบางส่วนจากการทำประกันอัคคีภัยค้างรับ | 53,134 |  | - |
| ลูกหนี้ภาษีมูลค่าเพิ่ม | 35,313 |  | 29,179 |
| ค่าใช้จ่ายจ่ายล่วงหน้า | 29,406 |  | 33,592 |
| ดอกเบี้ยค้างรับ | 1,925 |  | 797 |
| สินทรัพย์ตราสารอนุพันธ์ | 975 |  | - |
| เงินทดรอง | 220 |  | 567 |
| ลูกหนี้อื่น | 5 |  | 8 |
| รวม | 681,641 |  | 833,749 |

ณ วันที่ 30 กันยายน 2568 และวันที่ 31 ธันวาคม 2567 ลูกหนี้การค้าแยกตามอายุหนี้ที่ค้างชำระได้ดังนี้

|  | งบการเงินรวมและงบการเงินเฉพาะบริษัท (พันบาท) | | |
| --- | --- | --- | --- |
|  | 30 กันยายน 2568 |  | 31 ธันวาคม 2567 |
| ยังไม่ครบกำหนดชำระ | 560,663 |  | 769,360 |
| ค้างชำระไม่เกิน 3 เดือน | - |  | 246 |
| รวม | 560,663 |  | 769,606 |

ระยะเวลาการให้สินเชื่อ (เครดิตเทอม) แก่ลูกค้าตามนโยบายของบริษัทคือ 15-90 วัน

1. **ที่ดิน อาคารและอุปกรณ์ - สุทธิ**

รายการเคลื่อนไหวของที่ดิน อาคารและอุปกรณ์ - สุทธิสรุปได้ดังนี้

|  |  |
| --- | --- |
|  | พันบาท |
|  | งบการเงินรวมและ  งบการเงินเฉพาะบริษัท |
| มูลค่าสุทธิตามบัญชี ณ วันที่ 1 มกราคม 2568 | 1,683,213 |
| เพิ่มขึ้นระหว่างงวด - ราคาทุน | 85,101 |
| ตัดจำหน่ายระหว่างงวด - มูลค่าสุทธิตามบัญชี | ( 38,085) |
| โอนระหว่างงวด (สุทธิ) - มูลค่าสุทธิตามบัญชี | ( 2,019) |
| ค่าเสื่อมราคาสำหรับงวด | ( 174,787) |
| มูลค่าสุทธิตามบัญชี ณ วันที่ 30 กันยายน 2568 | 1,553,423 |

1. **วงเงินเบิกเกินบัญชีและเงินกู้ยืมระยะสั้นจากสถาบันการเงิน**

ในปี 2568 บริษัทได้รับวงเงินสินเชื่อเพิ่มเติมจากปี 2567 เป็นจำนวนรวม 563.0 ล้านบาทจากธนาคารในประเทศสองแห่งและธนาคารต่างประเทศแห่งหนึ่ง และมีการยกเลิกวงเงินสินเชื่อจำนวน 15.0 ล้านบาทที่ได้รับจากธนาคารในประเทศอีกแห่งหนึ่ง ทั้งนี้ วงเงินสินเชื่อทั้งหมดจากสถาบันการเงินรวมสิบห้าแห่งมียอดคงค้างที่เกี่ยวข้อง ณ วันที่ 30 กันยายน 2568 ดังนี้

|  |  | งบการเงินรวมและงบการเงินเฉพาะบริษัท | | | | |  |  |
| --- | --- | --- | --- | --- | --- | --- | --- | --- |
| ประเภทของ |  | วงเงินสินเชื่อ | | |  | ยอดคงค้าง |  |  |
| วงเงินสินเชื่อ |  | ล้านบาท |  | ล้านเหรียญสหรัฐฯ |  | ล้านบาท |  | อัตราดอกเบี้ยต่อปี |
| เงินเบิกเกินบัญชี |  | 55 |  | - |  | - |  | อ้างอิง MOR |
| แพคกิ้งเครดิต |  | 4,816 |  | - |  | 2,730 |  | อ้างอิง MOR, MLR, Prime Rate, THOR, BIBOR, SHIBOR และตามที่ธนาคารประกาศในแต่ละคราว |
| ตั๋วสัญญาใช้เงิน |  | 2,822 |  | - |  | 1,137 |  | อ้างอิง MLR, MOR, MMR, BIBOR, THOR และตามที่ธนาคารประกาศในแต่ละคราว |
| เลตเตอร์ออฟเครดิต |  | 20 |  | 0.6 |  | - |  | ตามที่ธนาคารประกาศในแต่ละคราว |
| รวม |  | 7,713 |  | 0.6 |  | 3,867 |  |  |

วงเงินสินเชื่อดังกล่าวข้างต้นค้ำประกันโดยเงินฝากธนาคารของบริษัทกับธนาคารในประเทศเจ็ดแห่งและธนาคารต่างประเทศสี่แห่งเป็นจำนวนเงินรวมประมาณ 491.3 ล้านบาทในปี 2568 รวมถึงที่ดินพร้อมสิ่งปลูกสร้างบนที่ดินและเครื่องจักรและอุปกรณ์ของบริษัท

1. **เจ้าหนี้การค้าและเจ้าหนี้อื่น - บุคคลและบริษัทอื่น**

|  |  |  |  |
| --- | --- | --- | --- |
|  | งบการเงินรวมและงบการเงินเฉพาะบริษัท (พันบาท) | | |
|  | 30 กันยายน 2568 |  | 31 ธันวาคม 2567 |
| เจ้าหนี้การค้า | 193,868 |  | 59,367 |
| ค่าใช้จ่ายค้างจ่าย | 88,343 |  | 118,965 |
| ดอกเบี้ยค้างจ่าย | 53,248 |  | 42,776 |
| เงินรับล่วงหน้าจากลูกค้า | 26,701 |  | 15,544 |
| เจ้าหนี้กรมสรรพากร | 6,562 |  | 6,699 |
| หนี้สินจากภาระผูกพันตามสัญญาซื้อสินค้า | 4,237 |  | 5,366 |
| เจ้าหนี้จากการซื้อสินทรัพย์ถาวร | 2,144 |  | 10,867 |
| หนี้สินตราสารอนุพันธ์ | - |  | 36,318 |
| อื่นๆ | 2,498 |  | 3,104 |
| รวม | 377,601 |  | 299,006 |

1. **หุ้นกู้**

หุ้นกู้ในงบการเงินรวมและงบการเงินเฉพาะบริษัท ณ วันที่ 30 กันยายน 2568 และวันที่ 31 ธันวาคม 2567 มีดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  | มูลค่ารวม | |  |
| ตัวย่อหุ้นกู้ | วันที่ออก | วันครบกำหนด | อัตราดอกเบี้ย  (ร้อยละต่อปี) | กำหนดจ่ายดอกเบี้ย | มุลค่าต่อหุ้น (บาท) | 30 กันยายน 2568 (พันบาท) | 31 ธันวาคม 2567 (พันบาท) | ผู้ค้ำประกัน |
| NER25NA | 04/11/2564 | 04/11/2568 | 5.25 | รายไตรมาส | 1,000 | 1,000,000 | 1,000,000 | ไม่มี |
| NER26NA | 04/11/2564 | 04/11/2569 | 6.00 | รายไตรมาส | 1,000 | 1,000,000 | 1,000,000 | ไม่มี |
| NER279A | 08/09/2565 | 08/09/2570 | 5.65 | รายไตรมาส | 1,000 | 1,161,500 | 1,161,500 | ไม่มี |
| NER299A | 08/09/2565 | 08/09/2572 | 6.40 | รายไตรมาส | 1,000 | 1,652,800 | 1,652,800 | ไม่มี |
| NER29DA | 20/12/2567 | 20/12/2572 | 3.41 | รายครึ่งปี | 1,000 | 1,500,000 | 1,500,000 | CGIF\* |
| รวม | | | | |  | 6,314,300 | 6,314,300 |  |
| หัก ต้นทุนการทำรายการ (ค่าใช้จ่ายในการออกหุ้นกู้) รอตัดบัญชี | | | | |  | 40,495 | 57,746 |  |
| สุทธิ | | | | |  | 6,273,805 | 6,256,554 |  |
| หัก ส่วนที่ครบกำหนดไถ่ถอนภายในหนึ่งปี | | | | |  | 1,000,000 | 1,000,000 |  |
| ส่วนที่ครบกำหนดไถ่ถอนเกินกว่าหนึ่งปี | | | | |  | 5,273,805 | 5,256,554 |  |

\*CGIF : Credit Guarantee and Investment Facility, a trust fund of the Asian Development Bank

หุ้นกู้ดังกล่าวข้างต้นมีเงื่อนไขที่สำคัญซึ่งบริษัทต้องปฏิบัติตามได้แก่ การรักษาอัตราส่วนหนี้สินต่อส่วนทุนในอัตราไม่เกินกว่า 2.5:1 นอกจากนี้ บริษัทมีหน้าที่ต้องปฏิบัติตามเงื่อนไขและข้อตกลงต่างๆ ที่ได้ทำไว้กับ CGIF

ค่าใช้จ่ายที่เกี่ยวข้องโดยตรงกับการออกหุ้นกู้ซึ่งส่วนใหญ่ได้แก่ ค่าธรรมเนียมการจัดจำหน่ายบันทึกเป็นรายการรอตัดบัญชีและทยอยรับรู้เป็นค่าใช้จ่ายในกำไรหรือขาดทุนด้วยวิธีเส้นตรงตลอดอายุของหุ้นกู้ที่เกี่ยวข้อง

ณ วันที่ 30 กันยายน 2568 บริษัทมีวงเงินในการออกหุ้นกู้ไม่เกิน 8,000 ล้านบาทซึ่งได้รับการอนุมัติในที่ประชุมสามัญผู้ถือหุ้นเมื่อวันที่ 20 เมษายน 2563 วันที่ 8 เมษายน 2564 และวันที่ 7 เมษายน 2565

ณ วันที่ 30 กันยายน 2568 และวันที่ 31 ธันวาคม 2567 หุ้นกู้ดังกล่าวมีมูลค่ายุติธรรมประมาณ 6,440.3 ล้านบาทและ 6,299.8 ล้านบาท ตามลำดับ ซึ่งถือเป็นข้อมูลระดับ 2 ของลำดับชั้นมูลค่ายุติธรรม

ในส่วนของหุ้นกู้ส่วนที่จะครบกำหนดชำระในเดือนพฤศจิกายน 2568 บริษัทมีแผนงานที่จะใช้กระแสเงินสดจากกิจกรรมดำเนินงานร่วมกันกับวงเงินสินเชื่อจากธนาคารในประเทศที่ยังคงเหลือไม่ได้เบิกใช้ซึ่งมีจำนวนเพียงพอในการไถ่ถอนหุ้นกู้ดังกล่าวได้ตามกำหนด

1. **ภาษีเงินได้และสิทธิพิเศษที่ได้รับจากการส่งเสริมการลงทุน**

ภาษีเงินได้นิติบุคคลที่บันทึกเป็นค่าใช้จ่ายสำหรับงวดสามเดือนสิ้นสุดวันที่ 30 กันยายน 2568 และ 2567 (งบการเงินรวมและเฉพาะบริษัท) ประกอบด้วยรายการดังต่อไปนี้

|  | พันบาท | | |
| --- | --- | --- | --- |
|  | 2568 |  | 2567 |
| ภาษีเงินได้ที่คำนวณจากกำไรทางบัญชี | 60,381 |  | 73,625 |
| ผลกระทบ (กลับรายการผลกระทบ) จากรายการที่ถือเป็นรายจ่ายทาง ภาษีไม่ได้ | 8,404 |  | ( 4,103) |
| ผลกระทบจากการกลับรายการ (รายการ) ที่สามารถหักเป็นรายจ่าย ทางภาษีได้เพิ่มเติม | 569 |  | ( 22,175) |
| ผลกระทบจากการได้ลดอัตราภาษีภายใต้การส่งเสริมการลงทุน | ( 75,983) |  | ( 47,316) |
| ภาษีเงินได้ของงวดปัจจุบันที่คำนวณจากกำไร (ขาดทุน) ทางภาษี | ( 6,629) |  | 31 |
| สินทรัพย์ภาษีเงินได้รอการตัดบัญชีลดลง (เพิ่มขึ้น) | ( 6,980) |  | 1,753 |
| หนี้สินภาษีเงินได้รอการตัดบัญชีเพิ่มขึ้น (ลดลง) | ( 726) |  | 5,556 |
| ภาษีเงินได้ที่แสดงเป็นรายการกำไรหรือขาดทุนในงบกำไรขาดทุนเบ็ดเสร็จ | ( 14,335) |  | 7,340 |

ภาษีเงินได้นิติบุคคลที่บันทึกเป็นค่าใช้จ่ายสำหรับงวดเก้าเดือนสิ้นสุดวันที่ 30 กันยายน 2568 และ 2567 (งบการเงินรวมและเฉพาะบริษัท) ประกอบด้วยรายการดังต่อไปนี้

|  | พันบาท | | |
| --- | --- | --- | --- |
|  | 2568 |  | 2567 |
| ภาษีเงินได้ที่คำนวณจากกำไรทางบัญชี | 300,883 |  | 267,345 |
| ผลกระทบจากรายการที่ถือเป็นรายจ่ายทางภาษีไม่ได้ | 12,989 |  | 6,460 |
| ผลกระทบจากรายการที่สามารถหักเป็นรายจ่ายทางภาษีได้เพิ่มเติม | ( 32,085) |  | ( 35,927) |
| ผลกระทบจากการได้ลดอัตราภาษีภายใต้การส่งเสริมการลงทุน | ( 257,774) |  | ( 202,502) |
| ภาษีเงินได้ของงวดปัจจุบันที่คำนวณจากกำไรทางภาษี | 24,013 |  | 35,376 |
| รายการปรับปรุงภาษีเงินได้ที่ค้างชำระของงวดก่อน | 5,637 |  | 4,056 |
| สินทรัพย์ภาษีเงินได้รอการตัดบัญชีเพิ่มขึ้น | ( 1,604) |  | ( 2,549) |
| หนี้สินภาษีเงินได้รอการตัดบัญชีเพิ่มขึ้น (ลดลง) | ( 2,707) |  | 6,695 |
| ภาษีเงินได้ที่แสดงเป็นรายการกำไรหรือขาดทุนในงบกำไรขาดทุนเบ็ดเสร็จ | 25,339 |  | 43,578 |

สินทรัพย์และหนี้สินภาษีเงินได้รอการตัดบัญชีที่แสดงในงบฐานะการเงิน ณ วันที่ 30 กันยายน 2568 และวันที่ 31 ธันวาคม 2567 (งบการเงินรวมและเฉพาะบริษัท) ประกอบด้วยรายการดังต่อไปนี้

|  |  |  |  |
| --- | --- | --- | --- |
|  | พันบาท | | |
| *สินทรัพย์ภาษีเงินได้รอการตัดบัญชี* | 30 กันยายน 2568 |  | 31 ธันวาคม 2567 |
| ผลกระทบของรายการซึ่งยังไม่ถือเป็นค่าใช้จ่ายหรือหนี้สินทางภาษี |  |  |  |
| * หนี้สินตามสัญญาเช่า | 1,643 |  | 1,667 |
| * หนี้สินผลประโยชน์ของพนักงานหลังออกจากงาน | 933 |  | 2,241 |
| * หนี้สินจากภาระผูกพันตามสัญญาซื้อสินค้า | - |  | 311 |
| * หนี้สินตราสารอนุพันธ์ | - |  | 3,284 |
| * ขาดทุนจากอัคคีภัย - สุทธิ | 6,531 |  | - |
| รวมสินทรัพย์ภาษีเงินได้รอการตัดบัญชี | 9,107 |  | 7,503 |

|  |  |  |  |
| --- | --- | --- | --- |
|  | พันบาท | | |
| *หนี้สินภาษีเงินได้รอการตัดบัญชี* | 30 กันยายน 2568 |  | 31 ธันวาคม 2567 |
| ผลกระทบของรายการซึ่งยังไม่ถือเป็นค่าใช้จ่ายทางบัญชีหรือ  สินทรัพย์ทางภาษี |  |  |  |
| * ค่าใช้จ่ายที่เกี่ยวข้องโดยตรงกับการออกหุ้นกู้รอตัดบัญชี | 2,338 |  | 4,937 |
| * สินทรัพย์สิทธิการใช้ | 2,016 |  | 2,181 |
| * สินทรัพย์ตราสารอนุพันธ์ | 57 |  | - |
| รวมหนี้สินภาษีเงินได้รอการตัดบัญชี | 4,411 |  | 7,118 |

ในเดือนมกราคม 2568 สำนักงานคณะกรรมการส่งเสริมการลงทุนได้อนุมัติให้บริษัทได้รับสิทธิประโยชน์ทางภาษีเพิ่มเติมในส่วนที่เกี่ยวข้องกับการส่งเสริมการลงทุนเพื่อพัฒนาชุมชนและสังคม (กิจกรรม CSR) ตามบัตรส่งเสริมการลงทุนสำหรับกิจการผลิตยางแผ่นรมควันที่บริษัทเริ่มมีรายได้ตั้งแต่วันที่ 5 กุมภาพันธ์ 2568 คือ การได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมในจำนวนไม่เกินร้อยละ 200 ของเงินลงทุนไม่รวมค่าที่ดินและทุนหมุนเวียนเพื่อกิจกรรม CSR เป็นระยะเวลาสามปีนับตั้งแต่วันที่เริ่มมีรายได้

พระราชกำหนดภาษีส่วนเพิ่ม พ.ศ. 2567 ได้ประกาศในราชกิจจานุเบกษาในเดือนธันวาคม 2567 โดยมีผลบังคับใช้ตั้งแต่วันที่ 1 มกราคม 2568 ฝ่ายบริหารของกลุ่มบริษัทได้ประเมินและเชื่อว่ากฎหมายดังกล่าวไม่มีผลกระทบต่อกลุ่มบริษัทเนื่องจากบริษัทอยู่ระหว่างการดำเนินการเลิกกิจการบริษัทย่อยให้แล้วเสร็จภายในปี 2568 ตามที่กล่าวในหมายเหตุ 1 อย่างไรก็ดี ฝ่ายบริหารของบริษัทยังคงติดตามศึกษาผลกระทบจากกฎหมายนี้รวมถึงนโยบายของภาครัฐเพื่อลดผลกระทบที่อาจมีต่อแผนงานธุรกิจในอนาคตอันใกล้อย่างต่อเนื่อง

1. **หนี้สินผลประโยชน์ของพนักงานหลังออกจากงาน**

รายการเคลื่อนไหวของหนี้สินผลประโยชน์ของพนักงานหลังออกจากงานสำหรับงวดเก้าเดือนสิ้นสุดวันที่ 30 กันยายน 2568 และ 2567 (งบการเงินรวมและเฉพาะบริษัท) มีดังต่อไปนี้

|  |  |  |  |
| --- | --- | --- | --- |
|  | พันบาท | | |
|  | 2568 |  | 2567 |
| หนี้สินผลประโยชน์ของพนักงานหลังออกจากงาน ณ วันที่ 1 มกราคม | 30,306 |  | 19,163 |
| ต้นทุนบริการปัจจุบัน | 2,423 |  | 1,803 |
| ต้นทุนดอกเบี้ย | 372 |  | 382 |
| ต้นทุนบริการในอดีต | - |  | 4,674 |
| ขาดทุนจากการวัดมูลค่าใหม่ของประมาณการตามหลักคณิตศาสตร์ประกันภัย | - |  | 6,060 |
| ค่าใช้จ่ายที่รับรู้ในกำไรหรือขาดทุน | 2,795 |  | 12,919 |
| ผลประโยชน์ของพนักงานที่จ่ายชำระในระหว่างงวด | ( 11,946) |  | ( 3,248) |
| หนี้สินผลประโยชน์ของพนักงานหลังออกจากงาน ณ วันที่ 30 กันยายน | 21,155 |  | 28,834 |

ในระหว่างปี 2568 บริษัทได้จ่ายผลประโยชน์ของพนักงานให้แก่ผู้บริหารที่สำคัญสามท่านที่ครบอายุเกษียณแต่ยังคงปฏิบัติงานกับบริษัทเป็นเงินรวมประมาณ 10 ล้านบาท

สมมติฐานที่สำคัญซึ่งใช้ในการคำนวณหนี้สินผลประโยชน์ของพนักงานหลังออกจากงานมีดังนี้

* อัตราคิดลด ร้อยละ 2.60 ต่อปี
* อัตราการขึ้นเงินเดือน ร้อยละ 6.00 ต่อปี
* อัตราการหมุนเวียนของพนักงาน ร้อยละ 5.73 - 34.38 ต่อปี

ขาดทุนจากการวัดมูลค่าใหม่ของประมาณการตามหลักคณิตศาสตร์ประกันภัยในปี 2567 ประกอบด้วยขาดทุนจากการเปลี่ยนแปลงสมมติฐานด้านการเงินและขาดทุนจากการปรับปรุงค่าประสบการณ์เป็นจำนวนเงินประมาณ 643 พันบาท และ 5,417 พันบาท ตามลำดับ

ทั้งนี้ การเปลี่ยนแปลงของสมมติฐานที่สำคัญข้างต้นอาจมีผลต่อความอ่อนไหวของยอดคงเหลือของประมาณการหนี้สินผลประโยชน์พนักงานหลังออกจากงานซึ่งอาศัยข้อมูลตามรายงานการคำนวณของนักคณิตศาสตร์ประกันภัยดังต่อไปนี้

|  |  |  |  |  |
| --- | --- | --- | --- | --- |
|  |  | หนี้สินอาจเพิ่มขึ้น (ลดลง) จากการเปลี่ยนแปลง  ของสมมติฐานที่สำคัญ (พันบาท) | | |
| สมมติฐานที่สำคัญ |  | หากสมมติฐานเพิ่มขึ้น |  | หากสมมติฐานลดลง |
| อัตราคิดลด (เพิ่มขึ้น/ลดลง ร้อยละ 0.5) |  | ( 682) |  | 718 |
| อัตราการขึ้นเงินเดือน (เพิ่มขึ้น/ลดลง ร้อยละ 1) |  | 1,634 |  | (1,497) |
| อัตราการหมุนเวียนของพนักงาน (เพิ่มขึ้น/ลดลง ร้อยละ 20) |  | (2,699) |  | 3,569 |

อายุครบกำหนดถัวเฉลี่ยถ่วงน้ำหนักของประมาณการหนี้สินข้างต้นในปี 2568 และ 2567 อยู่ที่ประมาณ 6.86 ปี และ 3.00 ปี ตามลำดับ

1. **ใบสำคัญแสดงสิทธิและกำไรต่อหุ้น**

**ใบสำคัญแสดงสิทธิ**

ในที่ประชุมสามัญผู้ถือหุ้นเมื่อวันที่ 10 เมษายน 2567 ผู้ถือหุ้นได้มีมติเป็นเอกฉันท์อนุมัติให้บริษัทออกใบสำคัญแสดงสิทธิที่จะซื้อหุ้นสามัญเพิ่มทุนของบริษัท (“NER-W2”) จำนวน 307,964,958 หน่วยโดยไม่คิดมูลค่าให้แก่ผู้ถือหุ้นเดิมในอัตราส่วนหุ้นสามัญ 6 หุ้นต่อใบสำคัญแสดงสิทธิ 1 หน่วยในวันที่ 16 พฤษภาคม 2567 โดยมีรายละเอียดของใบสำคัญแสดงสิทธิดังนี้

|  |  |  |
| --- | --- | --- |
| อัตราการใช้สิทธิ |  | ใบสำคัญแสดงสิทธิ 1 หน่วยสามารถซื้อหุ้นสามัญเพิ่มทุนได้ 1 หุ้น |
|  |  |  |
| ราคาใช้สิทธิต่อหุ้น |  | 5.50 บาทต่อหุ้น |
|  |  |  |
| ระยะเวลาการใช้สิทธิ |  | ผู้ถือใบสำคัญแสดงสิทธิเริ่มใช้สิทธิครั้งแรกได้ในวันที่ 15 ธันวาคม 2567 และสามารถใช้สิทธิตามใบสำคัญแสดงสิทธิได้อีก 3 ครั้ง ซึ่งจะตรงกับวันที่ 15 ของเดือนมิถุนายนและธันวาคม 2568 และวันใช้สิทธิครั้งสุดท้ายคือวันที่ 15 พฤษภาคม 2569 |
|  |  |  |
| อายุของใบสำคัญแสดงสิทธิ |  | 2 ปีนับตั้งแต่วันที่ออกใบสำคัญแสดงสิทธิให้แก่ผู้ถือหุ้น (16 พฤษภาคม 2567) |

ต่อมาเมื่อวันที่ 29 พฤษภาคม 2567 ตลาดหลักทรัพย์แห่งประเทศไทยได้มีคำสั่งรับใบสำคัญแสดงสิทธิซื้อหุ้นสามัญของบริษัท (NER-W2) จำนวน 307,955,103 หน่วย เป็นหลักทรัพย์จดทะเบียนและอนุญาตให้เริ่มทำการซื้อขายในตลาดหลักทรัพย์แห่งประเทศไทยตั้งแต่วันที่ 30 พฤษภาคม 2567 เป็นต้นไป โดย ณ วันที่ 30 กันยายน 2568 ยังไม่มีการใช้ใบสำคัญแสดงสิทธิ NER-W2

**กำไรต่อหุ้นขั้นพื้นฐาน**

|  |  |  |  |  |  |  |  |
| --- | --- | --- | --- | --- | --- | --- | --- |
|  | งวดสามเดือน | | |  | งวดเก้าเดือน | | |
|  | 2568 |  | 2567 |  | 2568 |  | 2567 |
| กำไรสำหรับงวด (พันบาท) | 326,583 |  | 360,782 |  | 1,489,417 |  | 1,293,145 |
| จำนวนหุ้นสามัญถัวเฉลี่ยถ่วงน้ำหนักขั้นพื้นฐาน (พันหุ้น) | 1,847,790 |  | 1,847,790 |  | 1,847,790 |  | 1,847,790 |
| กำไรต่อหุ้นขั้นพื้นฐาน (บาท) | 0.1767 |  | 0.1953 |  | 0.8061 |  | 0.6998 |

**กำไรต่อหุ้นปรับลด**

|  |  |  |  |  |  |  |  |
| --- | --- | --- | --- | --- | --- | --- | --- |
|  | งวดสามเดือน | | |  | งวดเก้าเดือน | | |
|  | 2568 |  | 2567 |  | 2568 |  | 2567 |
| กำไรสำหรับงวด (พันบาท) | 326,583 |  | 360,782 |  | 1,489,417 |  | 1,293,145 |
| จำนวนหุ้นสามัญถัวเฉลี่ยถ่วงน้ำหนักขั้นพื้นฐาน (พันหุ้น) | 1,847,790 |  | 1,847,790 |  | 1,847,790 |  | 1,847,790 |
| ผลกระทบจากการถือเสมือนว่ามีการใช้สิทธิ  ของใบสำคัญแสดงสิทธิซื้อหุ้นสามัญ (พันหุ้น) | - |  | - |  | - |  | - |
| จำนวนหุ้นสามัญถัวเฉลี่ยถ่วงน้ำหนักปรับลด  (พันหุ้น) | 1,847,790 |  | 1,847,790 |  | 1,847,790 |  | 1,847,790 |
| กำไรต่อหุ้นปรับลด (บาท) | 0.1767 |  | 0.1953 |  | 0.8061 |  | 0.6998 |

กำไรต่อหุ้นปรับลดสำหรับงวดสามเดือนและเก้าเดือนสิ้นสุดวันที่ 30 กันยายน 2568 และ 2567 มีจำนวนเงินเดียวกันกับกำไรต่อหุ้นขั้นพื้นฐานเนื่องจากราคาตลาดถัวเฉลี่ยของหุ้นสามัญของบริษัทในระหว่างงวดดังกล่าวมีจำนวนเงินต่ำกว่าราคาใช้สิทธิซื้อหุ้นสามัญที่กำหนดไว้ในใบสำคัญแสดงสิทธิซื้อหุ้นสามัญจึงไม่เกิดผลกระทบจากการถือเสมือนว่ามีการใช้สิทธิของใบสำคัญแสดงสิทธิซื้อหุ้นสามัญที่ก่อให้เกิดหุ้นสามัญปรับลด

1. **เงินปันผล**

ในที่ประชุมคณะกรรมการบริษัทเมื่อวันที่ 8 สิงหาคม 2568 คณะกรรมการบริษัทได้มีมติเป็นเอกฉันท์อนุมัติให้บริษัทจ่ายเงินปันผลระหว่างกาลจากผลการดำเนินงานสำหรับงวดหกเดือนสิ้นสุดวันที่ 30 มิถุนายน 2568 แก่ผู้ถือหุ้นในอัตราหุ้นละ 0.05 บาทเป็นเงินรวมประมาณ 92.4 ล้านบาทโดยจ่ายจากกำไรส่วนที่ได้รับการส่งเสริมการลงทุนทั้งหมด บริษัทได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 5 กันยายน 2568

ในที่ประชุมสามัญผู้ถือหุ้นเมื่อวันที่ 10 เมษายน 2568 ผู้ถือหุ้นได้มีมติเป็นเอกฉันท์อนุมัติการประกาศจ่ายเงินปันผลงวดสุดท้ายสำหรับผลการดำเนินงานปี 2567 แก่ผู้ถือหุ้นเป็นเงินหุ้นละ 0.31 บาทคิดเป็นเงินรวม 572.8 ล้านบาท โดยจ่ายจากกำไรส่วนที่ได้รับการส่งเสริมการลงทุนทั้งหมด บริษัทได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 8 พฤษภาคม 2568

ในที่ประชุมคณะกรรมการบริษัทเมื่อวันที่ 9 สิงหาคม 2567 คณะกรรมการบริษัทได้มีมติเป็นเอกฉันท์อนุมัติให้บริษัทจ่ายเงินปันผลระหว่างกาลจากผลการดำเนินงานสำหรับงวดหกเดือนสิ้นสุดวันที่ 30 มิถุนายน 2567 แก่ผู้ถือหุ้นในอัตราหุ้นละ 0.05 บาทเป็นเงินรวมประมาณ 92.4 ล้านบาทโดยจ่ายจากกำไรส่วนที่ได้รับการส่งเสริมการลงทุนทั้งหมด บริษัทได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 6 กันยายน 2567

ในที่ประชุมสามัญผู้ถือหุ้นเมื่อวันที่ 10 เมษายน 2567 ผู้ถือหุ้นได้มีมติเป็นเอกฉันท์อนุมัติการประกาศจ่ายเงินปันผลงวดสุดท้ายสำหรับผลการดำเนินงานปี 2566 แก่ผู้ถือหุ้นเป็นเงินหุ้นละ 0.29 บาทคิดเป็นเงินรวม 535.9 ล้านบาท โดยจ่ายจากกำไรส่วนที่ได้รับการส่งเสริมการลงทุนทั้งหมด บริษัทได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 8 พฤษภาคม 2567

1. **ข้อมูลทางการเงินที่สำคัญจำแนกตามส่วนงานดำเนินงาน**

งบกำไรขาดทุนซึ่งเน้นข้อมูลเกี่ยวกับกำไรขั้นต้นเป็นข้อมูลทางการเงินที่สำคัญและเป็นข้อมูลหลักของบริษัทซึ่งถูกนำเสนอให้กับผู้มีอำนาจตัดสินใจสูงสุดด้านการดำเนินงานอย่างสม่ำเสมอและถูกใช้ในการประเมินผลการดำเนินงานของส่วนงาน ณ วันที่ 30 กันยายน 2568 บริษัทและบริษัทย่อยยังคงมีส่วนงานทางธุรกิจหรือเชิงผลิตภัณฑ์หลักเพียงส่วนงานเดียว (ซึ่งกำหนดจากส่วนงานที่รายงานเป็นการภายใน) คือ การผลิตและจำหน่ายยางแผ่นรมควัน ยางแท่ง และผลิตภัณฑ์จากยางพาราทั้งในประเทศและต่างประเทศโดยส่วนงานอื่น ๆ มีสัดส่วนที่ยังไม่เป็นสาระสำคัญ ดังนั้น บริษัทและบริษัทย่อยจึงไม่ได้แสดงข้อมูลทางการเงินจำแนกตามส่วนงานทางธุรกิจหรือเชิงผลิตภัณฑ์ไว้ในข้อมูลทางการเงินระหว่างกาลนี้ นอกจากนี้ บริษัทบันทึกรายการโอนระหว่างส่วนงานในราคาทุนและข้อมูลสินทรัพย์และหนี้สินตามส่วนงานเป็นข้อมูลที่มิได้ถูกนำเสนอให้กับผู้มีอำนาจตัดสินใจสูงสุดด้านการดำเนินงานพิจารณาเป็นประจำอย่างสม่ำเสมอ

*ข้อมูลเกี่ยวกับเขตภูมิศาสตร์ (สำหรับงบการเงินรวมและเฉพาะบริษัท)*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | งวดเก้าเดือน - พันบาท | | | | | | | | | | | |
|  | ขายต่างประเทศ | | |  | ขายในประเทศ | | |  | รวม | | | |
|  | 2568 |  | 2567 |  | 2568 |  | 2567 |  | 2568 |  | 2567 |
| รายได้จากการขาย | 5,815,295 |  | 4,573,430 |  | 17,194,562 |  | 13,940,995 |  | 23,009,857 |  | 18,514,425 |
| หัก ค่าใช้จ่ายตามส่วนงาน\*\* | (5,323,557) |  | (4,153,776) |  | (15,554,303) |  | (12,508,868) |  | (20,877,860) |  | (16,662,644) |
| ผลได้ตามส่วนงาน | 491,738 |  | 419,654 |  | 1,640,259 |  | 1,432,127 |  | 2,131,997 |  | 1,851,781 |
| บวก รายได้ที่ไม่ได้ปันส่วน |  |  |  |  |  |  |  |  |  |  |  |
| * รายได้อื่น |  |  |  |  |  |  |  |  | 10,327 |  | 16,650 |
| หัก ค่าใช้จ่ายที่ไม่ได้ปันส่วน |  |  |  |  |  |  |  |  |  |  |  |
| * ค่าใช้จ่ายในการบริหาร |  |  |  |  |  |  |  |  | ( 181,375) |  | ( 191,846) |
| * ค่าใช้จ่ายอื่น - สุทธิ   (ขาดทุนจากอัคคีภัย) | |  |  |  |  |  |  |  |  | ( 32,654) |  | - |
| * ต้นทุนทางการเงิน |  |  |  |  |  |  |  |  | ( 413,539) |  | ( 339,862) |
| * ค่าใช้จ่ายภาษีเงินได้ |  |  |  |  |  |  |  |  | ( 25,339) |  | ( 43,578) |
| กำไรสำหรับงวด |  |  |  |  |  |  |  |  | 1,489,417 |  | 1,293,145 |

\*\* รวมกำไรหรือขาดทุนจากอัตราแลกเปลี่ยน กำไรหรือขาดทุนที่ยังไม่เกิดขึ้นจากการวัดมูลค่ายุติธรรมของตราสารอนุพันธ์และต้นทุนในการจัดจำหน่าย

รายได้จากการขายต่างประเทศจำแนกตามเขตภูมิศาสตร์ (ประเทศ) ที่สำคัญได้ดังนี้

|  |  |  |  |
| --- | --- | --- | --- |
|  | งวดเก้าเดือน - พันบาท | | |
|  | งบการเงินรวมและงบการเงินเฉพาะบริษัท | | |
|  | 2568 |  | 2567 |
| สิงคโปร์ | 3,349,279 |  | 2,108,210 |
| จีน | 2,232,657 |  | 2,023,982 |
| อินเดีย | 159,038 |  | 10,009 |
| กัมพูชา | 44,379 |  | - |
| ญี่ปุ่น | 29,942 |  | - |
| ฮ่องกง | - |  | 431,229 |
| รวม | 5,815,295 |  | 4,573,430 |

บริษัทและบริษัทย่อยไม่มีสินทรัพย์ไม่หมุนเวียนใด ๆ ที่ตั้งอยู่ในประเทศอื่นนอกเหนือจากประเทศไทย

*ข้อมูลเกี่ยวกับลูกค้ารายใหญ่ (ลูกค้าที่มียอดรายการค้าเกินกว่าร้อยละ 10 ของยอดรายการค้ารวม)*

|  |  |  |  |
| --- | --- | --- | --- |
|  | งวดเก้าเดือน - ร้อยละของยอดที่มีกับลูกค้ารายใหญ่  ต่อยอดรวม | | |
|  | งบการเงินรวมและงบการเงินเฉพาะบริษัท | | |
|  | 2568 |  | 2567 |
| รายได้จากการขาย |  |  |  |
| * ต่างประเทศ | 40.60 |  | - |
| * ในประเทศ | - |  | - |
| * รวม | 10.26 |  | - |

1. **การจัดประเภทรายการบัญชีใหม่**

บริษัทได้จัดประเภทรายการบัญชีบางรายการในงบฐานะการเงินรวมและเฉพาะบริษัท ณ วันที่ 31 ธันวาคม 2567 ใหม่เพื่อให้สอดคล้องและสามารถเปรียบเทียบได้กับการแสดงรายการในงบฐานะการเงินรวมและเฉพาะบริษัท ณ วันที่-30 กันยายน-2568-โดยไม่มีผลกระทบต่อส่วนของผู้ถือหุ้นที่เคยรายงานไว้ การจัดประเภทรายการบัญชีใหม่มีดังนี้

|  |  |  |  |
| --- | --- | --- | --- |
|  | งบการเงินรวมและงบการเงินเฉพาะบริษัท - พันบาท | | |
|  | ยอดตามที่  จัดประเภทใหม่ |  | ยอดตามที่  เคยรายงานไว้ |
| ลูกหนี้การค้าและลูกหนี้อื่น - บุคคลและบริษัทอื่น | 833,749 |  | 804,570 |
| สินทรัพย์ทางการเงินหมุนเวียนอื่น | - |  | 29,179 |
| เจ้าหนี้การค้าและเจ้าหนี้อื่น - บุคคลและบริษัทอื่น | 299,006 |  | 246,517 |
| หนี้สินทางการเงินหมุนเวียนอื่น | - |  | 52,489 |

1. **ค่าใช้จ่ายอื่น - สุทธิ (ขาดทุนจากอัคคีภัย)**

เมื่อวันที่ 20 กรกฎาคม 2568 ได้เกิดเหตุเพลิงไหม้คลังเก็บสินค้าสำเร็จรูปประเภทยางแท่ง (เฟส 1) ของบริษัทซึ่งก่อให้เกิดความเสียหายแก่สินค้าสำเร็จรูป อาคารคลังเก็บสินค้าและอุปกรณ์อื่น ๆ ที่เกี่ยวข้องโดยสามารถควบคุมสถานการณ์ได้ภายในวันเดียวกันและเหตุการณ์ดังกล่าวไม่มีผลกระทบต่อการดำเนินงานตามปกติและการจัดส่งสินค้าให้แก่ลูกค้าของบริษัท บริษัทมีการทำประกันภัยครอบคลุมทั้งในส่วนของสินค้าคงเหลือและสินทรัพย์อื่น ๆ ที่ประสบเหตุเพลิงไหม้ ทั้งนี้ ผลสรุปของความเสียหายจากการสำรวจตรวจสอบและตัวเลขการเคลมประกันภัยล่าสุดที่บริษัททราบเป็นดังนี้

|  |  |  |
| --- | --- | --- |
|  |  | พันบาท |
| ความเสียหายต่อสินค้าสำเร็จรูป |  | 113,570 |
| ความเสียหายต่ออาคารคลังเก็บสินค้าและอุปกรณ์อื่นๆ |  | 38,085 |
| รวมความเสียหาย - มูลค่าตามบัญชีที่เป็นราคาทุนเดิมในอดีต |  | 151,655 |
| หัก ตัวเลขเงินชดเชยบางส่วนจากการทำประกันอัคคีภัยที่ได้รับแล้วและที่บันทึกค้างรับ \*\*\* |  | ( 119,001) |
| ผลเสียหาย - สุทธิ (แสดงรายการเป็น “ค่าใช้จ่ายอื่น - สุทธิ (ขาดทุนจากอัคคีภัย)”  ในงบกำไรขาดทุนเบ็ดเสร็จสำหรับงวดสามเดือนและเก้าเดือนของปี 2568) |  | 32,654 |

\*\*\*ตัวเลขเงินชดเชยบางส่วนจากการทำประกันอัคคีภัยที่บริษัทได้รับแล้วมีจำนวนเงินประมาณ 65.9 ล้านบาทและที่บันทึกค้างรับไว้มีจำนวนเงินประมาณ 53.1 ล้านบาท (ได้รับชำระแล้วทั้งจำนวนในเดือนตุลาคม 2568) เป็นตัวเลขเบื้องต้นที่บริษัทรับรู้ตามมาตรฐานการรายงานทางการเงินที่เกี่ยวข้อง โดยบริษัทรับรู้รายการเท่ากับจำนวนที่มีความเสมือนแน่นอน (virtually certain) ว่าจะได้รับจากบริษัทประกันภัย ดังนั้น จึงมีตัวเลขเงินชดเชยจากการทำประกันภัยที่บริษัทจะรับรู้เพิ่มเติมได้อีกแต่ ณ วันที่ที่รายงานนี้ยังไม่เข้าเงื่อนไขของการรับรู้รายการตามมาตรฐานการรายงานทางการเงินที่เกี่ยวข้อง (บริษัทยื่นขอเงินชดเชยจากการทำประกันอัคคีภัยไปทั้งหมดในช่วงประมาณ 290-340 ล้านบาทซึ่งเป็นมูลค่าเปลี่ยนทดแทนในปัจจุบัน) ทั้งนี้ ตัวเลขเงินชดเชยจากการทำประกันภัยส่วนที่สามารถรับรู้ได้เพิ่มเติมยังอยู่ระหว่างการพิจารณาและประเมินโดยบริษัทประกันภัยซึ่งผลที่สุดยังไม่สามารถประมาณการหรือทราบได้ในขณะนี้

1. **อื่น ๆ**

ณ วันที่ 30 กันยายน 2568 บริษัทมี

1. ภาระผูกพันจาก (1) งานระหว่างก่อสร้างรวมถึงจากการจัดหาและติดตั้งเครื่องจักรและอุปกรณ์สำหรับงานโครงการต่าง ๆ เป็นจำนวนเงินรวมประมาณ 22.5 ล้านบาทและ (2) การจัดหาและติดตั้งสินทรัพย์ไม่มีตัวตนประเภทโปรแกรมคอมพิวเตอร์เป็นจำนวนเงินรวมประมาณ 4.8 ล้านบาท
2. หนังสือค้ำประกันบริษัทซึ่งออกโดยธนาคารในประเทศแห่งหนึ่งให้แก่หน่วยงานรัฐบาลหนึ่งแห่งเป็นจำนวนเงินรวมประมาณ 15.4 ล้านบาทซึ่งค้ำประกันโดยเงินฝากออมทรัพย์ของบริษัทกับธนาคารเดียวกันเป็นจำนวนเงินประมาณ 2.3 ล้านบาท
3. ภาระผูกพันตามสัญญาซื้อยางพารากับผู้ขายที่ไม่เกี่ยวข้องกันหลายรายเป็นจำนวนเงินรวมประมาณ 77.3   
   ล้านบาท
4. สัญญารับการค้ำประกันหุ้นกู้กับ Credit Guarantee & Investment Facility (CGIF) (ดูหมายเหตุ 8) โดยบริษัทผูกพันที่จะชำระค่าธรรมเนียมค้ำประกันให้แก่ CGIF ในอัตราตามที่ตกลงกันไว้ในสัญญาดังกล่าว
5. สัญญาขายเงินตราต่างประเทศล่วงหน้ากับธนาคารในประเทศห้าแห่งเป็นจำนวนเงินรวมประมาณ 25.5 ล้านเหรียญสหรัฐซึ่งคิดเป็นเงินบาทเป็นจำนวนเงินรวมประมาณ 818.6 ล้านบาท และมีมูลค่ายุติธรรม ณ วันที่ 30 กันยายน 2568 เป็นจำนวนเงินรวมประมาณ 817.6 ล้านบาทซึ่งก่อให้เกิดสินทรัพย์ตราสารอนุพันธ์ (ลูกหนี้อื่น) เป็นจำนวนเงินประมาณ 1.0 ล้านบาท สัญญาขายเงินตราต่างประเทศดังกล่าวมีระยะเวลาครบกำหนดในระหว่างเดือนตุลาคม 2568 ถึงเมษายน 2569
6. วงเงินกู้ยืมระยะยาวส่วนที่เพิ่มเติมจากธนาคารในประเทศแห่งหนึ่งจำนวน 200.0 ล้านบาท ซึ่งมีกำหนดชำระคืนเป็นรายเดือนภายในระยะเวลา 3 ปี และมีอัตราดอกเบี้ยต่อปีเท่ากับ MLR-2.405 โดยมีวัตถุประสงค์เพื่อใช้ในการปรับปรุงซ่อมแซมเครื่องจักรในโรงงาน วงเงินกู้ยืมระยะยาวนี้ค้ำประกันโดยเครื่องจักรบางส่วนของบริษัท นอกจากนี้ บริษัทต้องปฏิบัติตามเงื่อนไขและข้อกำหนดที่ผู้กู้ยืมต้องปฏิบัติตามซึ่งรวมถึงข้อกำหนดเกี่ยวกับอัตราส่วนทางการเงินบางประการ ทั้งนี้ ณ วันที่ 30 กันยายน 2568 บริษัทยังไม่ได้เบิกใช้เงินกู้ยืมดังกล่าว
7. **การอนุมัติข้อมูลทางการเงินระหว่างกาล**

ข้อมูลทางการเงินระหว่างกาลนี้ได้รับการอนุมัติให้ออกโดยที่ประชุมคณะกรรมการบริษัทเมื่อวันที่ 3 พฤศจิกายน 2568